
PËR MIRATIMIN E KALIMIT TË PRONËSISË SË DISA PARCELAVE NDËRTIMORE NË FAVOR TË POSEDUESVE TË OBJEKTEVE INFORMALE

Në mbështetje të nenit 100 të Kushtetutës, të nenit 17 të ligjit nr. 9482, datë 3.4.2006 “Për legalizimin, urbanizimin dhe integrimin e ndërtimeve pa leje”, të ndryshuar, të shkronjës “ç” të nenit 4 të ligjit nr. 7980, datë 27.7.1995 “Për shitblerjen e trojeve”, të ndryshuar, dhe të paragrafit të tretë të nenit 175 të ligjit nr. 7850, datë 29.7.1994 “Për Kodin Civil të Republikës së Shqipërisë”, të ndryshuar, me propozimin e Ministrit të Punëve Publike dhe Transportit, Këshilli i Ministrave


VENDOSI:

1. Miratimin e kalimit në pronësi të poseduesve të objekteve informale të sipërfaqeve të parcelave ndërtimore sipas listës, që i bashkëlidhet këtij vendimi, për:
a) Drejtorinë e ALUIZNI-t Tirana (1), 53 (pesëdhjetë e tre) parcela ndërtimore, me sipërfaqe të përgjithshme trualli 14 546,7 (katërmbëdhjetë mijë e pesëqind e dyzet e gjashtë presje shtatë) m²;
b) Drejtorinë e ALUIZNI-t Tirana (3), 1 (një) parcelë ndërtimore, me sipërfaqe të përgjithshme trualli 65,1 (gjashtëdhjetë e pesë presje një) m²;
c) Drejtorinë e ALUIZNI-t Tirana (2), 1 (një) parcelë ndërtimore, me sipërfaqe të përgjithshme trualli 555 (pesëqind e pesëdhjetë e pesë) m²;
ç) Drejtorinë e ALUIZNI-t Kavajë, 8 (tetë) parcela ndërtimore, me sipërfaqe të përgjithshme trualli 3 341 (tre mijë e treqind e dyzet e një)  m²;
d) Drejtorinë e ALUIZNI-t Durrës, 7 (shtatë) parcela ndërtimore, me sipërfaqe të përgjithshme trualli 1 388 (një mijë e treqind e tetëdhjetë e tetë) m²;
dh)  Drejtorinë e ALUIZNI-t Vlorë (1), 46 (dyzet e gjashtë) parcela ndërtimore, me sipërfaqe të përgjithshme trualli 10 014,6 (dhjetë mijë e katërmbëdhjetë presje gjashtë) m²;
e) Drejtorinë e ALUIZNI-t Shkodër, 38 (tridhjetë e tetë) parcela ndërtimore, me sipërfaqe të përgjithshme trualli 9 349,59 (nëntë mijë e treqind e dyzet e nëntë presje pesëdhjetë e nëntë) m²;
ë) Drejtorinë e ALUIZNI-t Fier (2), 34 (tridhjetë e katër)  parcela ndërtimore, me sipërfaqe të përgjithshme trualli 11 758,3 (njëmbëdhjetë mijë e shtatëqind e pesëdhjetë e tetë presje tre) m²;
f) Drejtorinë e ALUIZNI-t Lushnjë, 19 (nëntëmbëdhjetë) parcela ndërtimore, me sipërfaqe të përgjithshme trualli 5 137,7 (pesë mijë e njëqind e tridhjetë e shtatë presje shtatë) m²;
 g) Drejtorinë e ALUIZNI-t Elbasan (1), 14 (katërmbëdhjetë) parcela ndërtimore, me sipërfaqe të përgjithshme trualli 1 652 (një mijë e gjashtëqind e pesëdhjetë e dy) m²;
gj)  Drejtorinë  e ALUIZNI-t Elbasan (2), 97 (nëntëdhjetë e shtatë) parcela ndërtimore, me sipërfaqe të përgjithshme trualli 16 209,86 (gjashtëmbëdhjetë mijë e dyqind e nëntë presje tetëdhjetë e gjashtë) m²;
 h) Drejtorinë e ALUIZNI-t Dibër, 12 (dymbëdhjetë) parcela ndërtimore, me sipërfaqe të përgjithshme trualli  2 351,2  (dy mijë e treqind e pesëdhjetë e një presje dy) m²;
 i) Drejtorinë e ALUIZNI-t Gjirokastër, 13 (trembëdhjetë) parcela ndërtimore, me sipërfaqe të përgjithshme trualli 4 731,3 (katër mijë e shtatëqind e tridhjetë e një presje tre) m²;
 j) Drejtorinë e ALUIZNI-t Korçë, 46 (dyzet e gjashtë) parcela ndërtimore, me sipërfaqe të përgjithshme trualli 8 076,65 (tetë mijë e shtatëdhjetë e gjashtë presje gjashtëdhjetë e pesë) m²;
 k) Drejtorinë e ALUIZNI-t Pogradec, 16 (gjashtëmbëdhjetë) parcela ndërtimore, me sipërfaqe të përgjithshme trualli 3 324,71 (tre mijë e treqind e njëzet e katër presje shtatëdhjetë e një) m²;
 l) Drejtorinë e ALUIZNI-t Krujë, 56 (pesëdhjetë e gjashtë) parcela ndërtimore, me sipërfaqe të përgjithshme trualli 15 091 (pesëmbëdhjetë mijë e nëntëdhjetë e një) m²;
 ll) Drejtorinë e ALUIZNI-t Kukës, 25 (njëzet e pesë ) parcela ndërtimore, me sipërfaqe të  përgjithshme  trualli 10 219,51 (dhjetë mijë e dyqind e nëntëmbëdhjetë presje pesëdhjetë e një) m².
2. Ngarkohet Agjencia e Legalizimit, Urbanizimit dhe Integrimit të Zonave/Ndërtimeve Informale për kryerjen e procedurave të kalimit të pronësisë së parcelës ndërtimore të objekteve informale nga shteti te poseduesi i ndërtimit pa leje.
Ky vendim hyn në fuqi pas botimit në Fletoren Zyrtare.

